روسیا موسکوا شهر شوراسی سئچم‌لرینده موستقیل نامیزدلرین قئیدیاتا آلینماماسی سببین‌دن دونن موسکوادا ایجازه‌سیز گؤستریده 700-ه یاخین اینسان توتولدو.
پوشکینسکایا و تروبنایا میدان‌لاریندا ایجازه‌سیز گؤستری‌لرده 1500-ه یاخین اینسان قاتیلیب.
موسکوادا عدالت‌لی و آزاد سئچم‌لر طلب ائدن اعتیراضچی‌لارا پولیسین زوراکی موداخیله‌سین‌دن سونرا 700-ه یاخین اینسان توتوخلانیلیب.
روسیا ایچ ایشلر ناظیرلیگی گؤستری‌لرده تخمینن 600 نفرین توتولدوغونو بیلدیردی. توتوخلانیلان‌لار آراسیندا روسیا موخالیفتچی‌سی آلکسی ناوالنی طرفین‌دن تاسیس ائدیلمیش "یاسادیشیلیقلا موجاده‌له فوندو"نون وکیلی لوبوو سوبول دا وار.
کئچن هفته سونو موسکوا شهر شوراسی سئچم‌لرینده موستقیل نامیزدلرین قئیدیاتا آلینماماسی سببین‌دن ایجازه‌سیز گؤستریده قاتیلدیقلاری سببیله 60-دان چوخ اینسان حبس ائدیلدی.
روس موخالیفتچی‌لری دمیتری قودکوو 30، ایوان ژدانوو 15، ایلیا یاشین 10، یولیا گالیامینا 10 و آلکساندر سولوویوو 8 گون زیندانا محکوم ائدیلدی.
ناوالنی یئنی‌دن گؤستری قایدا‌لارینی پوزدوغونا گؤره 30 گون حبس جزاسینا محکوم ائدیلدی.
